## Радионица: ПЛАНИРАЊЕ ЛОКАЛНЕ АКЦИЈЕ - одређивање циљних група, анализа окружења и изградња подршке

**ЦИЉ:**

Циљ ове радионице је да се ученици упознају са важношћу обезбеђивања подршке од стране појединаца, група и организација које су заинтересоване за решавање проблема и који могу допринети успешности локалне акције.

**ЗАДАЦИ:**

* Одређивање циљних група
* Анализа окружења у циљу индентификовања свих оних организација, институција и појединаца који могу допринети успешности локалне акције
* Планирање изградње подршке

**Mатеријал за рад:**

* Анализа окружења (Прилог бр. 1)
* пак-папир (за сваку групу по један)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

### Опис активности

# Први кoрак

# (Трајање: 15 минута)

Наставник/ца започиње час тако што подсећа ученике докле су стигли у планирању акција. Наредни корак на коме ће радити је **одређивање циљних група.** За успех акције веома је битно утврдити које све циљне групе постоје, односно утврдити све оне организације, институције и појединце који се налазе у окружењу и који су значајни за реализацију акције. У ту сврху, потребно је добро **анализирати окружење.**

Наставник/ца даље на примеру показује како се најбоље анализира окружење. Наставник/ца црта круг у чији центар ставља ученичку групу, потом обележава кориснике акције (примарну циљну групу), а то су групе/ појединци на које ученици желе да утичу својом акцијом.

Затим уцртава остале циљне групе. То су све оне групе које представљају доносиоце одлука који могу помоћи у решавању постојећег проблема и/или оне који имају утицај на директне доносиоце одлука. Ове групе називамо и **заинтересованим групама,** јер су све оне на неки начин заинтересоване за решавање проблема на који се односи акција. Увек постоји обострани интерес између ученичке групе и заинтересованих група из окружења и значајно је утврдити заједнички интерес за сваку групу.

На овај начин ученици добијају јасну слику о томе које су све групе заинтересоване за решавање проблема и зашто. На основу ових сазнања, ученици даље планирају **изградњу подршке**, односно ученици планирају на који начин се сваком од ових група може створити савез и како сваку од ових група укључити у решавање проблема/ акцију. Изградња базе за подршку у решавању проблема којим се одређена група бави је од изузетне важности за успех акције. Што је подршка шира, веће су шансе за успех. При изградњи подршке ученици се користе свим оним знањима која су стекли током претходних часова, првенствено лобирањем и кампањом.

**Напомена:**

Приликом објашњавања анализе окружења, настаник/ца бира пример који је близак ученицима. Могуће је да се позове на претходне акције, које су реализоване током II разреда. Битно је да се на том примеру издвоје што више различитих циљних/ заинтересованих група. Као помоћ користи Прилог бр. 1.

# Други корак

(Трајање: 15 минута)

У наредном кораку, ученици се враћају у своје мале групе и настављају рад на планирању акције. Њихов задатак је да анализирају окружење у односу на њихов проблем, и на тај начин утврде све циљне/ заинтересоване групе у њиховом окружењу. Такође је потребно да јасно дефинишу интерес сваке од ових група за решавање проблема. Резултате рада у групама, ученици треба да прикажу на једном великом папиру.

**Трећи корак**

(Трајање:15 минута)

У наредном кораку, рад сваке групе излаже се као у галерији, а ученици се позивају да пар минута прођу кроз галерију и погледају резултате рада малих група. Потом, наставник/ца заједно са разредом коментарише рад сваке групе.

## Прилог бр. 1

# АНАЛИЗА ОКРУЖЕЊА

Да бисмо што успешније деловали у нашем окружењу, потребно је да утврдимо ко се све налази у њему, на који начин са сваком од група/институција које су важне за реализацију акције и решавање проблема можемо да сарађујемо. Оно о чему највише морамо да промислимо и тачно дефинишемо је: који је то обострани интерес који нас спаја са групама из окружења а у вези нашег рада. Зато ове групе и називамо **заинтересоване групе.**

Локална власт Медији

Политичке партије

Млади Полиција Донатори Црква

Директор школе Професори

Приватници

Здравствене институције

Ученици Школа Локални спортски клуб

Аматерско позориште Родитељи

Друге НВО

NVO

МИ